રવિવારે સવારે 11 વાગ્યાનાં અરસામાં અનેક લોકોનો સમૂહ વાહનો ઉપર સવાર થઇ નવસારી નજીક આરટીઓ કચેરી પાસે નેશનલ હાઇવે નંબર-48 ઉપર ભેગો થઇ ગયો હતો. પદમાવત ફિલ્મ વિરૂદ્ધ સૂત્રોચ્ચાર કરી રહેલ આ યુવાનોએ નેશનલ હાઇવે ઉપર ટાયરો બાળવાનાં શરૂ કર્યા હતા. આ યુવાનો અખિલ ભારત હિન્દુ યુવા મોરચા, કરણીસેના સહિત હિંન્દુ સંગઠનો સાથે જોડાયેલ હોવાનું જાણવા મળ્યું હતુ. અમદાવાદ તરફ જતા ટ્રેક અને મુંબઇ તરફ જતા ટ્રેક એમ બંને તરફ માર્ગ ઉપર ટાયરો બાળવાને કારણે હાઇવે ઉપરથી પસાર થતાં વાહનોનાં પૈંડા થંભી ગયા હતા.